Tegu on mingil määral sensatsiooniga - viimastel aastakümnetel pole paranormaalsete nähtuste kohta ilmunud ühtegi võrdväärselt tugevas ajakirjas avaldatavat artiklit. Ja  JPSP on tõepoolest väga tugev ajakiri: sotsiaal- ja isiksusepsühholoogia valdkonnas on ta kõige suurema mõjuga uut empiirilist materjali vahendav ajakiri. See tähendab, et iga vastaval alal tegutsev teadlane oleks väga õnnelik, kui tal oleks artikkel selles ajakirjas. Seega on selle paranormaalseid nähtuseid näitava artikli ilmumine JPSPs midagi küllaltki erilist. Mida see täpsemalt tähendab?